open-index/open-wikipedia-markdown huggingface dataset:
სტოუნ-ტაუნი

**სტოუნ-ტაუნი**, აგრეთვე ცნობილი როგორც **მჯი-მკონგვე** (სუაჰილზე *„ძველი ქალაქი“*) — ქალაქ ზანზიბარის ძველი ნაწილი ტანზანიაში. მდებარეობს ზანზიბარის არქიპელაგის მთავარი კუნძულის, ზანზიბარის დასავლეთ ნაპირზე. XIX საუკუნეში წარმოადგენდა ზანზიბარის სასულთნოს დედაქალაქს, სუნელებით ვაჭრობის აყვავებულ ცენტრს, ისევე როგორც მონათვაჭრობის. კოლონიურ პერიოდში მან კვლავ შეინარჩუნა ზანზიბარის მთავარი ქალაქის სტატუსი. როდესაც ტანგანიკა და ზანზიბარი გაერთიანდნენ და შექმნეს ტანზანიის გაერთიანებული რესპუბლიკა, ზანზიბარმა მაინც შეინარჩუნა ნახევრად-ავტონომიის სტატუსი, მისი მთავრობა კი სწორედ სტოუნ-ტაუნში იჯდა.

სტოუნ-ტაუნი აღმოსავლეთ აფრიკის ისტორიისა და ხელოვნების წამყვანი მნიშვნელობის ქალაქია. მისი არქიტექტურა, რომლის ძირითადი ნაწილიც XIX საუკუნით თარიღდება, ასახავს განსხვავებულ გავლენებს სუაჰილის კულტურისა და მასთან უნიკალურად შერწყმული მავრული, არაბული, სპარსული, ინდური და ევროპული ელემენტებისას. ამ მიზეზით, 2000 წელს იუნესკომ ქალაქი მსოფლიო მემკვიდრეობის სიაში შეიტანა.

მისი მემკვიდრეობის წყალობით, სტოუნ-ტაუნი ტანზანიის მთავარი ტურისტული ღირსშესანიშნაობაა და მისი ეკონომიკის დიდი ნაწილი ტურიზმთან დაკავშირებულ აქტივობებზეა დამოკიდებული.

## იხილეთ აგრეთვე 
* მსოფლიო მემკვიდრეობის ძეგლების სია აფრიკაში

## რესურსები ინტერნეტში
* UNESCO Stone Town Site
* Zanzibar Urban District Homepage for the 2002 Tanzania National Census
* Stranger in Paradise: Searching for a Place to Call Home in Stone Town 
* Zanzibar Stone Town & Hotels 

კატეგორია:მსოფლიო მემკვიდრეობის ძეგლები ტანზანიაში
სინთეზატორი

მინი|მარჯვნივ|სინთეზატორი „Roland Juno D“
**სინთეზატორი** — ელექტრონული მუსიკალური ინსტრუმენტი, რომელიც ხმოვანი ტალღების ერთი ან რამდენიმე გენერატორით ქმნის სინთეზირებულ ჟღერადობას. სასურველი ჟღერადობა მიიღწევა ხმოვანი სიგნალის თვისებების (ანალოგურ სინთეზატორებში) ან ცენტრალური პროცესორის პარამეტრების ცვლილებით (ციფრულ სინთეზატორებში). სინთეზატორი, რომელიც ატარებს კლავიატურიანი კორპუსის სახეს, კლავიშებიან სინთეზატორს წარმოადგენს.

## რესურსები ინტერნეტში 
* ხმის სინთეზის თეორია
* Vintagesynth 
* სინთეზატორების მუზეუმი

კატეგორია:სინთეზატორები
ქუჩულა

**ქუჩულა** () — ტანდაბალი, 15 მეტრამდე სიმაღლის ხე ლოგანიასებრთა ოჯახისა. მთავარი ღერო ძლიერაა გამრუდებული. ტოტები არასწორადაა განვითარებული. ქერქი გლუვია, მონაცისფრო-მოყვითალო ფერისა. იზრდება სამხრეთ აზიის ტროპიკულ ტყეებსა (ლაოსი, კამბოჯა, ტაილანდი, მალაიზია, ვიეტნამი, ინდოეთი, შრი-ლანკა) და ავსტრალიის ჩრდილოეთ რეგიონებში. ქუჩულა მსოფლიოს ერთ-ერთი ყველაზე შხამიანი მცენარეა. თესლი (ძირითადად), მერქანი და ქერქი შეიცავს შხამიან ალკალოიდებს — სტრიქნინს, რომელსაც მედიცინასა და ვეტერინარიაში იყენებენ, ბრუცინს და სხვა.

## სქოლიო
კატეგორია:ლოგანიასებრნი
კატეგორია:შხამიანი მცენარეები
კვანტური ფიზიკა

**კვანტური ფიზიკა** — თეორიული ფიზიკის დარგი, რომელიც შეისწავლის კვანტურ-მექანიკურ და კვანტური-ველის სისტემებს და მათ მოძრაობის კანონებს. კვანტური ფიზიკის ძირითადი კანონები შეისწავლება კვანტური მექანიკისა და ველის კვანტური თეორიის ჩარჩოებში და გამოიყენება ფიზიკის სხვა დარგებში

## ისტორია
კვანტური ფიზიკა და მისი ძირითადი თეორია — კვანტური მექანიკა შეიქმნა XX საუკუნის დასაწყისში მრავალი მეცნიერის შრომებით, რომელთაგან განსაკუთრებული წვლილი მიუძღვით მაქს პლანკს, ალბერტ აინშტაინს, ლუი დე ბროილს, ნილს ბორს, ერვინ შრედინგერს, პოლ დირაკს, ვოლფგანგ პაულის.

## ქვედარგები
კვანტური ფიზიკა აერთიანებს ფიზიკის რამდენიმე დარგს, რომლებშიც პრინციპულ როლს თამაშობენ კვანტური მექანიკისა და ველის კვანტური თეორიის მოვლენები, რომელიც ვლინდება მიკროსამყარულ დონეზე, მაგრამ  შედეგებს იძლევა მაკროსამყარულ დონეზე. ამ დარგების ჩამონათვალი შემდეგია:
*კვანტური მექანიკა;
*ველის კვანტური თეორია - და მისი გამოყენება: ბირთვული ფიზიკა, ელემენტარულ ნაწილაკთა ფიზიკა, მაღალი ენერგიების ფიზიკა;
*კვანტური სტატისტიკური ფიზიკა;
*კონდენსირებული გარემოს კვანტური თეორია;
*მყარი სხეულის კვანტური ფიზიკა;
*კვანტური ოპტიკა.

## იხილეთ აგრეთვე 
* დაკვანტვა
* დირაკის შესაბამისობის პრინციპი

## სქოლიო
Энциклопедия «Физика в Интернете» Квантовая физика 

*
ებრაელთა 2:9

**ებრაელთა მიმართ წერილის II თავის მე-9 მუხლი** ასე გამოიყურება:

"არამედ ვხედავთ, რომ იესო, რომელიც ოდნავ თუ დამცირდა ანგელოზთა წინაშე, დიდებითა და პატივით გვირგვინოსან იქმნა სიკვდილის გამო, რაც დაითმინა, რათა, **ღვთის მადლით** (χάριτι θεοῦ), ყველას გულისთვის ეხილა სიკვდილის გემო."

ზოგიერთი ხელნაწერი და ეკლესიის მამა მას სხვანაირად წარმოადგენს, როგორც - **ღვთის გარეშე** (χωρις θεου).

## ეკლესიის მამები 
თეოდორე მოფსუესტელი ამბობდა: "ზოგიერთებმა ამოშალეს 'ღვთის გარეშე' და მის მაგივრად ჩაწერეს 'ღვთის მადლით'". მისი აზრით ეს იმიტომ გაკეთდა, რომ იესოს ადამიანური ბუნება გაებათილებინათ როცა ტექსტი აჩვენებდა, რომ ადამიანურმა ბუნებამ იგემა სიკვდილი და არა ღვთაებრივმა.

ასევე ორიგენეც, რომელმაც ნახა რომ მის ხელთ არსებულ ხელნაწერებში ეს ორი განსხვავებული ტიპის ვერსია იყო, უპირატესობა მან "ღვთის გარეშე"-ს მიანიჭა. 

უმეტესობა ეკლესიის მამებისა აღიარებდა ფრაზას - "ღვთის მადლით", თუმცა ორიგენეს და თეოდორეს გარდა კიდევ რამდენიმეს მოყვანა შეიძლება მაგალითად, თუნდაც იერონიმეს, ამბროსისისა და ფულგენტიუსისა, რომელნიც აღიარებდნენ ამ ფრაზის არსებობას ან უფრო მეტიც - მის ჭეშმარიტებას. 

## ხელნაწერები 
რაც შეეხება ხელნაწერებს, აბსოლუტურად ყველა ხელნაწერი (რომელიც შეიცავს ებრაელთა მიმართ წერილს) წარმოგვიდგენს ამ მუხლს ფრაზით "ღვთის მადლით", გარდა რამდენიმესი - 0121b, 424c, 1739. ამასთან ერთად აღსანიშნავია არამეული ფეშიტაც. ფეშიტა რომელიც დასავლეთის სირიულმა, ანუ მონოფიზიტურმა ეკლესიამ შემოინახა, შეიცავს ორნაირ ფრაზას "ღვთის მადლით" და "ღმერთმა, საკუთარი მადლით" (რაც ხაზს უსვამს პირადად ღვთის ვნებას), ხოლო აღმოსავლეთის სირიულმა, ანუ ნესტორიანულმა ეკლესიამ შემოინახა იგი როგორც "ღვთის გარეშე". 

## სქოლიო 
კატეგორია:სახარების ეპიზოდები
ნაკურალეშის წმინდა გიორგის ეკლესია

**ნაკურალეშის  ეკლესია** — ეკლესია ლეჩხუმში,  რაჭა-ლეჩხუმისა და ქვემო სვანეთის მხარის ცაგერის მუნიციპალიტეტში სოფ. ნაკურალეშის სასაფლაოს ტერიტორიაზე მდებარეობს. ეკლესია დარბაზულ ნაგებობას წარმოადგენს. აშენებულია ყორე ქვით. შიგნიდან და გარედან ეკლესია შელესილია. ფასადები სრულიად მოკლებულია მორთულობას. ეკლესიის შიდა, მაღალი და ხალვათი სივრცე კამარით არის დასრულებული. საკურთხეველი განათებულია სამი სარკმლით. იგი ღრმაა და უსწორო მოხაზულობის.

ეკლესიის კედლები შიგნით მთლიანად დაფარულია მხატვრობით, რომელმაც დღემდე მცირე დაზიანებებით მოაღწია. მხატვრობა XVII საუკუნის ქართული მონუმენტური ფერწერის საინტერესო ნიმუშს წარმოადგენს. რელიგიური სიუჟეტების ამსახველი სცენები ტრადიციული სქემის მიხედვით არის განლაგებული. საკურთხევლის კონქში წარმოდგენილია ღვთისმშობელი ყრმით, დაბლა ზიარების სცენაა, ქვედა რიგში ჩვეულებისამებრ ეკლესიის მამათა ფიგურებია. დანარჩენი კედლების ზედა რეგისტრები საუფლო სცენებს აქვს დათმობილი. ისინი სამხრეთიდან დასავლეთისაკენ ასეთი თანმიმდევრობით იკითხება: „ხარება“, „შობა“, „ნათლისღება“, „მირქმა“,„ფერისცვალება“, „იერუსალიმში შესვლა“, „ჯვარცმა“, „ჯოჯოხეთის წარმოტყვევნა“ და „ამაღლება“. დასავლეთ კედლის ქვედა ნაწილში წმინდა გიორგის შეპყრობაა გამოსახული, ხოლო მარცხნივ წმინდა გიორგის მიერ გველეშაპის განგმირვა.

განსაკუთრებით შთამბეჭდავია ჩრდილოეთ და სამხრეთ კედლის ქვედა რიგში, მთელი ტანით წარმოდგენილი დიდი ფიგურების მწკრივი: "მთელი სახლობა ჩიქვანთა გვარისა,რომლიდგანაც მომდინარეობენ უკანასკნელნი სამეგრელოს დადიანები რომლებსაც მათი ვინაობის აღმნიშვნელი მხედრული წარწერები ახლავს. ჩრდილოეთ კედელზე მღვდელმთავარი „საყდრის ამის აღმაშენებელი ჭყონდიდელი ჩიქოვანი გაბრიელ“ არის გამოხატული ეკლესიის მოდელით ხელში. მის მარცხნივ — ახალგაზრდა მღვდელმთავარი „ცაგერელი ჩიქუანი სვიმონ“ და ცოლ–ქმარნი: „ჩიქუანი ბაკა და ჩარკვიანის ქალი ხვარამზე“. „ლეჩხუმისა და სალიპარტიანოს პატრონი, ოდიშის თავადი... ჩიქუანი ბატონი კაცია“ გამოსახულია სამხრეთის კედელზე. აქვეა მისი მეუღლე,„ქართლისა ერისთავთ–ერისთავის ასული ბატონი თამარ“. გვერდით კი ქაიხოსრო ჩიქვანისა და ლაშხიშვილის ქალის, ქეთევანის პორტრეტებია. ფრონტალურად მდგომი  ფიგურები ვედრების პოზაში არიან გამოსახული.

ეკლესია მოხატული ყოფილა არა მხოლოდ შიგნით, არამედ გარედანაც. ფასადის ამგვარი გაფორმების ერთეული ნიმუშებია მოღწეული. დასავლეთი კედლის ზედა ნაწილში მოთავსებული სცენა თითქმის წაშლილია. იგი საიდუმლო სერობას უნდა გამოსახავდეს.

ცაგერის მხარეთმცოდნეობის მუზეუმში ინახება ხის, ორფრთიანი, ლამაზად მოჩუქურთმებული კარი, რომელიც ნაკურალეშის ეკლესიიდან არის გადმოტანილი.

2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.

## ლიტერატურა
* *დ. ბერძენიშვილი*, *ი. ბანძელაძე*, *მ. სურამელაშვილი*, *ლ. ჭურღულია*, ლეჩხუმი, თბ., 1983.

## რესურსები ინტერნეტში 
* ნაკურალეშის ეკლესია,﻿ საქართველოს ისტორიულ ძეგლთა ბიბლიოგრაფიული ლექსიკონი.

## სქოლიო
კატეგორია:ცაგერის მუნიციპალიტეტის ტაძრები
კატეგორია:ეროვნული მნიშვნელობის კატეგორიის კულტურის უძრავი ძეგლები
ჩერქეზეთი

მინი|250x250პქ|ჩერქეზეთის რუკა
**ჩერქეზეთი** — ისტორიული მხარე, დღევანდელი ყაბარდოს, ყარაჩაი-ჩერქეზეთის ჩრდილოეთ ნაწილი, ადიღესა და სოჭის მიმდებარე ზღვისპირა ტერიტორიები. კავკასიის ეს ნაწილი ქართულ წყაროებში ქაშაგეთადაც გვხვდება. ამ მიწაზე ძირითადად ჩერქეზული ტომები სახლობდნენ, რომელთა შორის აღსანიშნავია ადიღეელები, ყაბარდოელები, ჩერქეზები, უბიხები, აბაზგები. თუმცა დღეს ეს ერები ერთმანეთისგან გამიჯნულნი არიან, ხოლო უბიხები რუსეთ-კავკასიის ომის შედეგად საერთოდ გაქრნენ. 

ლინგვისტური კლასიფიკაციით ჩერქეზეთის ტერიტორია წარმოდგენილია აფხაზურ-ადიღური ენათა ოჯახის ადიღური ენებით, რომელთა რიცხვში არ შედის უბიხური ენა, არამედ წარმოდგენილია ადიღური და აფხაზური ენების გვერდით ცალკე. 

## ლიტერატურა
*
* Bullough, Oliver. *Let Our Fame Be Great: Journeys Among the Defiant People of the Caucasus*. Allen Lane, 2010. ISBN 978-1846141416
* Jaimoukha, Amjad. *The Circassians: A Handbook*, London: Routledge, New York: Routledge & Palgrave, 2001. ISBN 978-0700706440
* Jaimoukha, Amjad. *Circassian Culture and Folklore: Hospitality, Traditions, Cuisine, Festivals and Music.* Bennett & Bloom, 2010. ISBN 978-1898948407
* Caucasian highlanders (Повседневная жизнь горцев Cеверного Кавказа в XIX в.). Everyday life of the Caucasian highlanders. 19-th century (In the co-authorship with I. Karpeev). Moscow: Molodaya Gvardiy, 2003. ISBN 5-235-02585-7

კატეგორია:კავკასია
კატეგორია:ყარაჩაი-ჩერქეზეთი
ჭიპი

thumb|ჭიპი
**ჭიპი** (ლათ. umbilicus) — ჭიპლარის მოვარდნის შემდეგ დარჩენილი ნაწიბური, რომელიც რჩება სხეულზე ჩაღრმავების ან ამონაბურცის სახით. ჭიპი გააჩნია ყველა პლაცენტიან ძუძუმწოვარს; მათ უმეტესობას თმით დაუფარავ მცირე ზომის ხაზად ემჩნევა. გარდა ამისა, ჭიპები ზომით, ფორმით და სიღრმითაც განირჩევა. სწორედ იმის მეშვეობით, რომ ჭიპი არა ბუნებრივი, არამედ შეძენილი ნაწიბურია, ხდება მონოზიგოტური ტყუპების ერთმანეთისგან გარჩევა.
[thumb| |right| |200 px|ჭიპი [ოქროს კვეთაში — სხეულის სიმაღლის 62 %-ზე ]]

კატეგორია:ანატომია
კატეგორია:მუცლის ღრუ
ხენანი

[მინი|300 პქ|[ლუნმენი ქალაქ ლოიანში]]
**ხენანი** (; ფინინი Hénán) — პროვინცია სამხრეთ-ცენტრალურ ჩინეთში. ადმინისტრაციული ცენტრი და უდიდესი ქალაქია ჩენჟოუ. მოსახლეობა — 95 590 000 ადამიანი(2017)

## გეოგრაფია 
ხენანის პროვინციის ფართობი შეადგენს 167,000 კმ². მდებარეობს მდინაარების ხუანხესა და ხუაიხეს აუზში. ოროვინციის აღმოსავლეთ ნაწილი უჭირავს ჩინეთის დიდ ვაკეს, დასავლეთ ნაწილში შედის ცინლინისა და ტაიხანშანის მთების შტოქედები. ხშირია მდინარეთა ქსელი.

## ისტორია
ხენანის ტერიტორია ჩინური ცივილიზაციის ერთ-ერთი უძველესი კერაა. აღმოჩენილია ნეოლითური კულტური ნარჩენები. მის ტერიტორიაზე არის უძველესი ჩინური სახელმწიფოს, შანის დედაქალაქის ნანგრევები. ძვ. წ. 209-208 წლებში ხენანის ტერიტორია იყო ჩენ შენის და უ გუანის გლეხთა აჯანყების ცენტრი. VII-IX საუკუნეებში შედიოდა ხუინანისა და ხენანის ოლქების შემადგენლობაში, ხოლო XIII სუაკუნიდან გამოიყო ცალკე პროვინციად. XX საუკუნის დასაწყისში ხენანის ტერიტორიაზე გავიდა ლუინხანის და პეკინ-ხანკუს სარკინიგზო ხაზები, რომელთა ზონაში შეიქმნა სამრეწველო საწარმოები. 1942-1943 წლებში გვალვის გამო ხენანში დაიღუპა 2 მილიონამდე ადამიანი.

## ადმინისტრაციული დაყოფა 
ხენანის პროვინცია ადმინისტრაციულად იყოფა 17 მუნიციპალიტეტად:

## იხილეთ აგრეთვე 
* ჩინეთის ადმინისტრაციული დაყოფა

## ლიტერატურა
## რესურსები ინტერნეტში 
*ოფიციალური საიტი 

კატეგორია:ჩინეთის პროვინციები
მარამბიჯი (მრავალმნიშვნელოვანი)

ტერმინი **მარამბიჯი** შეიძლება აღნიშნავდეს:
----
* მარამბიჯი — მდინარე ავსტრალიაში;
* მარამბიჯის ხიდი — ხიდი მდინარე მარამბიჯზე;
* მარამბიჯის ირიგაციული ზონა — საირიგაციო ზონა ავსტრალიაში;
* მარამბიჯის საგრაფო — მმართველობის ორგანოს ადგილობრივი მხარე;
* მარამბიჯის საარჩევნო უბანი — ახალი სამხრეთ უელსის საკანონმდებლო ასამბლეა.
შავღელე

**შავღელე** () — სოფელი დასავლეთ საქართველოში, სამეგრელო-ზემო სვანეთის მხარის ხობის მუნიციპალიტეტში, თემის ცენტრი (სოფელი შავღელე).

## დემოგრაფია
2014 წლის აღწერის მონაცემებით სოფელში ცხოვრობს 581 ადამიანი.

## ისტორია
დასახლება გაჩნდა მეოცე საუკუნის 80-იან წლებში, როდესაც იქ მაღალმთიანი აჭარიდან სტიქიისგან დაზარალებული 300 ოჯახი დასახლდა. თავდაპირველად დასახლება სოფელ პატარა ფოთის ადმინისტრაციულ საზღვრებში იყო მოქცეული. სოფლის სტატუსი მიენიჭა 2011 წლის 7 ივლისს საქართველოს პრეზიდენტის № 360 ბრძანების საფუძველზე.

## სქოლიო
კატეგორია:ხობის მუნიციპალიტეტის სოფლები
მაკაის ტბა

**მაკაის ტბა** () — მარილიანი ტბა დასავლეთ ავსტრალიაში. თანამგზავრული გამოსახულება ნათლად უჩვენებს მშრალი უბნების არსებობას დიდი ქვიშიანი უდაბნოს, გიბსონის უდაბნოსა და ტანამის უდაბნოებში. ტბის თითქმის 2/3 მოთავსებულია დასავლეთ ავსტრალიაში, დანარჩენი ნაწილი კი ჩრდილოეთ ტერიტორიაზეა. 

მაკაის ტბა ჩრდილოეთიდან-სამხრეთისაკენ და დასავლეთიდან-აღმოსავლეთისაკენ ფარავს დაახლოებით 100 კმ-ს. ზედაპირის ფართობი აღწევს 3,494 კმ²-ს, და ამრიგად წარმოადგენს დასავლეთ ავსტრალიის უდიდეს ტბას. ფოტოსურათზე არსებული უფრო ბნელი უბნები მიუთითებს უდაბურ მცენარეულობას ან ზღვის წყალმცენარეებს. ასეთი არიდული ჰავის პირობებში მარილები და სხვა მინერალები კაპილარული აქტიურობის ხარჯზე ამოდიან ზედაპირზე, რომელიც აორთქლებით არის გამოწვეული. აქედან ტბის ზედაპირზე ჩნდება რეფლექსური თეთრი ზედაპირები. მიუხედავად იმისა, რომ ტბის დიდი ნაწილი დამშრალია, მისი ცალკეული მონაკვეთები დიდი სიღრმეებით ხასიათდება. ბევრია კუნძული, განსაკუთრებით ტბის დასავლეთ ნაწილში.

სახელი ეწოდა ევროპელი მკვლევარის დონალდ ჯორჯ მაკაის პატივსაცემად, რომელიც ამ რაიონებში კვლევებს აწარმოებდა. 

## რესურსები ინტერნეტში
* მაკაის ტბა   

## სქოლიო
კატეგორია:ავსტრალიის ტბები
კატეგორია:ტბები ანბანის მიხედვით
ადამიანის გენეტიკა

**ადამიანის გენეტიკა** — გენეტიკის ქვედარგი, რომელიც ადამიანის მემკვიდრეობისა და ცვალებადობის კანონზომიერებების მახასიათებლებს სწავლობს. 

## რესურსები ინტერნეტში 
* Human Genome Project 
* How many Genes do humans have? 
* Human Genetics Video (website critique)

კატეგორია:გენეტიკა
კატეგორია:მედიცინა
კატეგორია:ადამიანი
ალექსი რუდოი

**ალექსი ნიკოლოზის ძე რუდოი** ( დ. 19 აგვისტო 1952, ტომსკი, რუსეთი, — გ. 22 ნოემბერი, 2018, ტომსკი, რუსეთი) — რუსი გეოგრაფი. მოღვაწეობდა გეომორფოლოგიისა და გლაციოლოგიის დარგში. გეოგრაფიის მეცნიერებათა დოქტორი (1995), პროფესორი (1998). რუდოი ახალი მეცნიერული მიმართულების — მეოთხეული გლაციოჰიდროლოგიის ფუძემდებელია. ამასთანავე დილუვიალური მორფოლითოგენეზის თეორიის ავტორი. 

## ბიოგრაფია
ალექსი რუდოი დაიბადა 1952 წლის 19 აგვისტოს, ქალაქ ტომსკში. მამამისი — ნიკოლოზ ალექსის ძე (1919-2002) დაიბადა მუშების ოჯახში, დაამთავრა დნეპროპეტროვსკის პედაგოგიური ინსტიტუტი, ხოლო დიდი სამამულო ომის შემდეგ შსს აკადემია. დედამისი — თამარა ნიკოლოზის ასული რუდოი (1924-2003), 1941 წელს, მე-10 კლასიდან გაიწვიეს რადისტად ვოლოკოლამსკში, ერთ-ერთ პარტიზანულ განყოფილებაში.

ალექსი რუდოიმ № 6 სკოლის დამთავრების შემდეგ ჩააბარა ტომსკის სახელმწიფო უნივერსიტეტის გეოლოგია-გეოგრაფიის ფაკულტეტზე, სადაც პროფესორ ალექსი ზემცოვის ხელმძღვანელობით დაიცვა სადიპლომო ნაშრომი. გარკვეული დროის შემდეგ ალექსი რუდოი მიიწვიეს ტომსკის სახელმწიფო უნივერსიტეტის გლაციოკლიმატოლოგიის პრობლემური საკითხების სამეცნიერო-კვლევით ლაბორატორიაში, რომელიც პროფესორ მიხეილ ტრონოვის მიერ იყო შექმნილი. 
სწორედ აქედან იწყება ალექსი რუდოის გლაციოლოგიური მოღვაწეობის ისტორია. ასპირანტურის დამთავრების შემდეგ აქტიური მოღვაწეობა დაიწყო გეომორფოლოგიასა და გლაციოლოგიაში. 

ალექსი რუდოის მოღვაწეობის ძირითად სფეროს შეადგენდა მთიანი ქვეყნების გეომორფოლოგია და გეოლოგია, მეოთხეული პალეოგეოგრაფია, 
პალეოგლაციოლოგია, პალეოჰიდროლოგია; იკვლევდა აგრეთვე გლაციოლოგიისა და ფიზიკური გეოგრაფიის ზოგად საკითხებს. 1998-2002 წწ. მუშაობდა ექსპერტად იუნესკოს პროექტის მიხედვით საერთაშორისო ეკოლოგიურ ფონდში — „ბუნების მსოფლიო მემკვიდრეობის ძეგლები“, „ალთაის ოქროს მთები“.

## რესურსები ინტერნეტში
* პროფესორი ალექსი რუდოი
* პროფესორი ალექსი რუდოი 

## სქოლიო
კატეგორია:რუსი გეოგრაფები
კატეგორია:რუსი გეოლოგები
ჰაინც ფენრიხი

[მარჯვნივ|მინი|[აკაკი შანიძე (მარცხნივ) და ჰაინც ფენრიხი (მარჯვნივ), 1981 წ.]]
**ჰაინც ფენრიხი** (; დ. 10 იანვარი, 1941, სოფ. ჰამერი, ბრიუქსის რაიონი, გერმანია) — გერმანელი ენათმეცნიერი, ქართველოლოგი, კავკასიოლოგი, იენის უნივერსიტეტის კავკასიოლოგიის სექტორის ხელმძღვანელი, პროფესორი. 1971 წელს თსუში დაიცვა სადოქტორო დისერტაცია. არჩეულია საქართველოს მეცნიერებათა აკადემიის უცხოელ წევრად. ფენრიხმა დააარსა ჟურნალი „გეორგიკა“ და არის მისი რედაქტორი.

ფენრიხი იკვლევს ქართველური და კავკასიური ენების სტრუქტურისა და ისტორიის, ამ ენათა სხვა ენებთან მიმართების საკითხებს. ავტორია ნაშრომების ქართული ლიტერატურის, საქართველოს ისტორიის, მითოლოგიის შესახებ. თარგმნა ქართული მწერლობის მრავალი ნიმუში.

ფენრიხი არის აკაკი შანიძისა და მარი ბროსეს პრემიების ლაურეატი.

## ფენრიხის თხზულებები 
*„ენათა გენეტიკური ნათესაობის კრიტერიუმები და ადრინდელი საერთო-ქართველური ფუძეების ძირეულ მორფემათა სტრქუტურის ზოგიერთი საკითხი“ — თბ. 1995.

* „ქართველურ ენათა ეტიმოლოგიური ლექსიკონი“ (ზ. სარჯველაძესთან ერთად) — თბ. 1990, (მეორე გამოცემა 2000)

## ლიტერატურა 
*ენციკლოპედია „ქართული ენა“, გვ.476, 2008

კატეგორია:გერმანელი ენათმეცნიერები
კატეგორია:გერმანელი ქართველოლოგები
კატეგორია:დაბადებული 1941
კატეგორია:დაბადებული 10 იანვარი
ლეა ფლური

**ლეა ფლური** (, დ. 9 სექტემბერი, 1916, სოფ. მატენ-ინტერლაკენი, შვეიცარია — გ. 26 აპრილი, 2010) — შვეიცარიელი ქართველოლოგი.  სწავლობდა ფრანგულ, იტალიურ და ინგლისურ ენებს. მუშაობდა უცხო ენების მასწავლებლად და მთარგმნელად. 1947 წელს ციურიხის უნივერსიტეტში დაიწყო ქართული ენის შესწავლა პროფესორ კიტა ჩხენკელის ხელმძღვანელობით. 

ფლურიმ საგანგებოდ შეისწავლა პოლიგრაფიული საქმე და ააწყო რამდენიმე ქართველოლოგიური ნაშრომი. განსაკუთრებით უნდა გამოიყოს „ქართული ენის შესავალი“  ორ ტომად (1955) და „ქართულ-გერმანული ლექსიკონი“ სამ ტომად (26 ნაკვეთი, 1960) და სხვა.  1974 წელს ციურიხის კანტონის ხელმძღვანელობამ „ქართულ-გერმანულ ლექსიკონზე“ მომუშავე კოლექტივის ღვაწლისა და ლექსიკონის გამოსაცემად გაწეული მრავალწლიანი მუშაობისათვის  ლ. ფლური, იოლანდა  მარშევი და რუთ ნოიკომი დააჯილდოვა.

ამჟამად ლეა ფლური განაგებს კ. ჩხენკელის მიერ ციურიხში დაარსებულ გამომცემლობა „ამირანს“, მოთავეობს ქართველოლოგიური ლიტერატურის ბეჭდვისა და პოპულარიზაციის საქმეს.

## ლიტერატურა 
* *ვ. იმნაიშვილი*. ენციკლოპედია „ქართული ენა“, გვ. 482, თბ. 2008

## რესურსები ინტერნეტში
კატეგორია:შვეიცარიელი ქართველოლოგები
კატეგორია:დაბადებული 1916
კატეგორია:დაბადებული 9 სექტემბერი
კატეგორია:გარდაცვლილი 26 აპრილი
კატეგორია:გარდაცვლილი 2010
კაენის აღდგომა

**კაენის აღდგომა** () — ბრაიან დე პალმას მიერ გადაღებული 1992 წლის ამერიკული მხატვრული კინოფილმი. მთავარ როლებში მონაწილეობენ: ჯონ ლითგოუ, ლოლიტა დავიდოვიჩი და სტივენ ბაუერი. წარმოადგენს ფსიქოლოგიურ თრილერს. ფილმის სიუჟეტი მიმართულია ორი ძირითადი პრომლემის მიმართ — ექიმების ექსპერიმენტული მოქმედება საკუთარი პაციენტების მიმართ და პიროვნების გაორება. ფილმის პრემიერა გაიმართა აშშ-ში 1992 წლის 7 აგვისტოს.

## სიუჟეტი
ექიმი ფსიქოლოგი ატარებს ექსპერიმენტს, რომელიც მიმართულია პიროვნების გაორების მიმართ. ექიმს ჰყავს შვილი, რომელიც ასევე ფსიქოლოგი ხდება. ექიმმა იმდენი მოახერხა, რომ საკუთარ შვილს დამართა ფსიქიკის განსაკუთრებული გადახრა — პიროვნების მრავლობითი გაორება. ამასთან ერთად ექიმი ექსპერიმენტს სხვა ადამიანებზეც ატარებს.

## რესურსები ინტერნეტში
* 
* 
*Movie stills

კატეგორია:1992 წლის ფილმები
კატეგორია:ბრაიან დე პალმას ფილმები
ფარსმან სპარსი

**ფარსმან სპარსი** (აბუბექრ-ისმაილ-იბნ-ალ-აშარი) — კონსტანტინე გამსახურდიას რომანის — „დიდოსტატის მარჯვენის“ ერთ-ერთი პერსონაჟი, რომანის დასაწყისში — მეფის ხუროთმოძღვართუხუცესი. მისი ნამდვილი ვინაობა და წარმოშობა გარშემომყოფთათვის უცნობია. ფარსმან სპარსი თავადვე შეირქვა, ტფილისის ობსერვატორიაში მოღვაწეობის დროს. ფარსმანი, გარდა ხუროთმოძღვრობისა, ჩინებულად ერკვევა ფოლადის წრთობაში, ვარსკვლავთმრიცხველობაში, არის სანადირო ქორ-მიმინოების მცნობი და ფლობს რამდენიმე ენას (ქართულს, არაბულს, თურქულს, სპარსულსა და ბერძნულს). იგი კარგად იცნობს ქრისტიანობას, იუდაიზმსა და მუსლიმანობასაც, მაგრამ, სინამდვილეში არცერთი რელიგიისა არ სწამს და უჩუმრად დასცინის კიდეც მათ. მისი ცხოვრებისეული მრწამსია ბავშვობაში გამზრდელის მიერ შთაგონებული „ცხოვრება უდაბნოა ურწყული და ეცადე, გარს შემოუარო“ და „არს კაცი ჭური თვითმოძრავი, სულისა ხელმწიფე“. ფარსმანის ურწმუნოება და მისი გარყვნილი ცხოვრების წესი აღაშფოთებს სამღვდელოებასა და დიდებულებს, განსაკუთრებით მას შემდეგ, რაც ის აზნაურ ფანასკერტელის უწლოვან ქალიშვილს გააუპატიურებს. ამის გამო მისთვის სიკვდილი უნდა მიესაჯათ, მაგრამ ციხეების მშენებლობისა და „რკინათა და ძვალთა მკვეთელი“ ხმლების წრთობის საიდუმლოთა ცოდნის გამო მეფე იძულებული ხდება, მას სიცოცხლე შეუნარჩუნოს და მხოლოდ თანამდებობის ჩამორთმევას დააჯეროს. 

რომანის ერთ ეპიზოდში ფარსმანი წარსულ ცხოვრებას იხსენებს. სინამდვილეში იგი არის ტაოელი აზნაურის, თუხარისის ციხის პატრონ სუმბატ ჩორჩანელის ვაჟის — ბაქარის შვილი. სუმბატი დავით კურაპალატმა სიკვდილით დასაჯა, რაკი მან ბაგრატ III-ის მორჩილებაზე უარი განაცხადა, ბაქარმა და ფარსმანმა კი გაქცევით უშველეს თავს. ამის შემდეგ ფარსმანმა დიდხანს იხეტიალა სხვადასხვა ქვეყანაში, გამოსცადა არაერთი ომი და ტყვეობა, დაეუფლა სხვადასხვა ცოდნას, სხვადასხვა დროს იდგა ხალიფა ალ-ჰაკიმის და ბიზანტიის იმპერატორის — ბასილი II-ის სამსახურში. 

უკვე ასაკოვან ფარსმანს  მშობლიური მხარე მოენატრა. ბაღდადის ხალიფამ ტფილისის ამირასთან გაგზავნა. იქ ფარსმანმა ობსერვატორია დააარსა, შემდეგ კი თუხარისში გაპარვა განიზრახა, მაგრამ, თბილისზე ბაგრატ III-ის ერთ-ერთი ლაშქრობის დროს მის რაზმს ჩაუვარდა ტყვედ და მას შემდეგ საქართველოს მეფეების სამსახურში აღმოჩნდა.

ნიჭიერი, ბევრის მცოდნე, მაგრამ უპრინციპო, ინტრიგანი, ცინიკოსი, გარყვნილი, ყველა ბატონის მსახური ფარსმანი რომანში უპირისპირდება ასევე ნიჭიერ და ამავდროულად, პატიოსან, პრინციპულ და გრძნობიერ კონსტანტინე არსაკიძეს. ავტორის სიტყვებით, ეს დაპირისპირება „გაგებულ უნდა იქნას, როგორც ერთგვარი ტეზა და ანტიტეზა რომანში“, ხოლო, ფარსმანი კრებითი განზოგადებაა „უსამშობლო კონდოტიერებისა“, რომლებიც არაერთხელ გამოჩენილან საქართველოს ისტორიის მანძილზე.

ვახტანგ ტაბლიაშვილის 1970 წლის ფილმში ფარსმან სპარსის როლს აკაკი ვასაძე ასრულებს.

## სქოლიო
კატეგორია:ლიტერატურული პერსონაჟები
კატეგორია:დიდოსტატის მარჯვენის პერსონაჟები
ნოდარ დუმბაძის სახლ-მუზეუმი

**ნოდარ დუმბაძის სახლ-მუზეუმი** — ნოდარ დუმბაძის მემორიალური მუზეუმი ჩოხატაურის მუნიციპალიტეტის სოფელ ზენობანში. მუზეუმი ექვემდებარება ჩოხატაურის სამუზეუმო გაერთიანებას. მასში დაცულია ნოდარ დუმბაძის ხელნაწერები, სამახსოვრო ნივთები, გამოცემები. მუზეუმი ახორციელებს საგანმანათლებლო პროგრამებს.

მუზეუმი დგას ნოდარ დუმბაძის ბებიისა და ბაბუის სახლის პირდაპირ, იმ ადგილას, რომელიც დუმბაძეს განსაკუთრებით უყვარდა და სადაც მას სახლის აშენება სურდა.

## რესურსები ინტერნეტში
*საქართველოს მუზეუმები
*მუზეუმის გალერეა

კატეგორია:ჩოხატაურის მუნიციპალიტეტის მუზეუმები
კატეგორია:1988 წელს დაარსებული მუზეუმები
ფრიტა

**ფრიტა** () — თევზების გვარი კობრისებრთა ოჯახისა. მათი სხეულის სიგრძე 8—14 სმ, მასა — 100 გ აღწევს. ფართოდ არის გავრცელებული ევროპის მტკნარ წყლებში, ალპებიდან ჩრდილოეთით და საფრანგეთიდან დასავლეთით, კავკასიაში, მცირე აზიის ჩრდილოეთ სანაპიროზე, ტიგროსისა და ევფრატის აუზში. ბინადრობს მდინარეებსა და ტბებში. ფრიტას სახეობები გვხვდება როგორც დასავლეთ (Alburnoides bipunctatus fasciatus), ისე აღმოსავლეთ (Alburnoides  bipunctatus eichwaldi) საქართველოში. მოიპოვება ასევე ჯავახეთის ზეგანზე არსებულ მდინარეებში. ფრიტა გვხვდება ასევე ამტყელის ტბაში. სარეწაო მნიშვნელობა არ აქვს.

საქართველოში ფრიტას სახეობებს ხშირად **„ნაფოტას“** უწოდებენ (შდრ. ნაფოტა).

## ლიტერატურა 
## სქოლიო 
კატეგორია:კობრისებრნი
წიფელი

**წიფელი** () — ერთსახლიან, ცალსქესიან ანემოფილურ მცენარეთა გვარი წიფლისებრთა ოჯახისა. ფოთოლმცვივანი ხეებია. გავრცელებულია ევროპის, კავკასიის, წინა აზიის ჩრდილოეთ მხარის, აზიისა და ჩრდილოეთ ამერიკის აღმოსავლეთ ნაწილის ოკეანური ჰავის მთიან ოლქებში. გვარში 10 სახეობაა. ნელა იზრდება, ცოცხლობს 400 წელს და მეტსაც.

საქართველოში ხარობს *აღმოსავლური წიფელი*. მისი სიმაღლე 34-40 მ (იშვიათად 50 მ) აღწევს. მძლავრი წელში გამართული ხეა, აზიდული ვარჯი და გლუვი ნაცრისფერი ქერქი აქვს. გავრცელებულია როგორც კავკასიის მთიანეთში, ასევე ჩრდილოეთ ირანში, ჩრდილოეთ ანატოლიაში, ხოლო ადგილობრივ — აღმოსავლეთ ბალკანეთში.

წიფელი მაღალი სიხშირის, შეკრულ და დაბურულ კორომებს ქმნის. იგი საქართველოს მთავარი ტყის შემქმნელი სახეობაა. ტყის ვერტიკალური გავრცელების ზედა საზღვართან იზრდება გაღუნული და ტანბრეცილი ხეების სახით. წიფლის მერქანს საუკეთესო ფიზიკური და ტექ. თვისებები აქვს, მეტად გამძლეა წყალში. წიფლის ნაყოფი (წიწიბო) მდიდარია ცხიმი, შეიცავს ალკალოიდს ფაგინს. იჭმება, გემრიელია, მაგრამ უმი მაწყინარია. ტყის მრავალი ბინადარის მთავარი საკვებია; შინაური ცხოველების, ჩვეულებრივ ღორების, გამოსაკვებად საუკეთესოა. ხდიან სასურსათო და ტექნიკურ ზეთს. 

ანტარქტიკული წიფელი, რომელიც Nothofagus-ის გვარს (17 სახეობას აერთიანებს) მიეკუთვნება, გავრცელებულია სამხრეთ ნახევარსფეროში.

## რესურსები ინტერნეტში 
*წიფლის ფოტოსურათების გალერეა
*ჩინეთის ფლორა წიფელი
*ჩრდილოეთ ამერიკის ფლორა წიფელი

## ლიტერატურა 
## სქოლიო 
კატეგორია:წიფლისებრნი
აღაიანის თემი

**აღაიანის თემი** — თემი საქართველოში, შიდა ქართლის მხარის კასპის მუნიციპალიტეტში. თემში შედის 3 სოფელი: აღაიანი, საქადაგიანო, ხიდისყური. თემის ცენტრია სოფელი აღაიანი. 2002 წლის აღწერის მონაცემებით თემის საერთო მოსახლეობაა 3710 ადამიანი. ტერიტორიული ორგანოს რწმუნებული ოთარ სეფიაშვილი.

## სქოლიო
კატეგორია:კასპის მუნიციპალიტეტის თემები
წავი

**წავი** () — მტაცებელი ძუძუმწოვარი კვერნისებრთა ოჯახისა. მისი სხეულის სიგრძეა 55-95 სმ, მასა 6-10 კგ. ზოგჯერ მათი წონა 17 კგ აღწევს. ზურგის მხარე მუქი მურა აქვს, მუცელი ღია, ვერცხლისფერი. გავრცელებულია ევროპაში, აზიასა და ჩრდილო-დასავლეთ აფრიკაში. საქართველოში თითქმის ყველგან გვხვდება. ვერტიკალურად 2300 მ-მდე აღწევს. არჩევს ტყის მდინარეების სანაპიროებს, უფრო ნაკლებად ტბებს. კარგად ცურავს და ყვინთავს. იკვებება თევზებით, ბაყაყებით, წყლის მემინდვრიებით, კიბოსნაირებით, ჭიებით, ფრინველებით, მათი მართვეებით. მაკეობა 8-10 კვირას გრძელდება. 2 წელიწადში ერთხელ შობს სამ ნაშიერს. ბეწვი ძალზე ლამაზი და გამძლეა.

## ლიტერატურა 
კატეგორია:კვერნისებრნი
კატეგორია:საქართველოს წითელ წიგნში შეტანილი ცხოველები
კატეგორია:საქართველოს ძუძუმწოვრები
ხონის მუნიციპალიტეტის გერბი

**ხონის მუნიციპალიტეტის გერბი** — ხონის მუნიციპალიტეტის სახელმწიფო სიმბოლო დროშასთან ერთად. მიღებულია ხონის მუნიციპალიტეტის საკრებულოს მიერ.

## აღწერილობა
გერბის ფარი გაყოფილია სამ ნაწილად, ფარი გადაკვეთილია, ხოლო ზედა ნაწილი გაკვეთილი. 
*I ნაწილი — მეწამულ ველზე ოქროს ხარი;
*II ნაწილი — ლურჯი ველის ცენტრში, მარჯვნივ მოთავსებულია ოქროს შეჯავშნული ზემოთ აღმართული ხელი, მარცხნივ ოქროს კვერთხი ჯვრის ფორმის ბუნიკით;
*III ნაწილი — მწვანე ველის ზედა ნაწილი გადაკვეთილია ხიდის მსგავსი ოქროს სარტყელით, ხოლო ქვედა სამი შემცირებული ვერცხლის სარტყელით.

გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია ჭიშკრით.

ფარს ქვემოთ მოთავსებულია გერბის დევიზის ვერცხლ-მეწამული ბაფთა, რომლის ვერცხლის ველზე შავად ჩაწერილია გერბის დევიზი — **„ხონი“**. 

## რესურსები ინტერნეტში
* ხონის მუნიციპალიტეტის გერბი და დროშა

კატეგორია:საქართველოს მუნიციპალური გერბები
კატეგორია:ხონის მუნიციპალიტეტი
კატეგორია:გერბები ხარის გამოსახულებით
სლოვენიის ეროვნული საკალათბურთო ნაკრები

**სლოვენიის ეროვნული საკალათბურთო ნაკრები** — წარმოადგენს სლოვენიას საერთაშორისო საკალათბურთო შეჯიბრებებში. ამჟამად ნაკრები თამაშობს ევროპის ჩემპიონატის A დივიზიონში. ევრობასკეტ 2005-ზე სლოვენიის ნაკრებმა მე–6 ადგილი მოიპოვა, რითაც 2006 წლის ფიბა-ს მსოფლიო ჩემპიონატზე ასპარეზობის საშუალება მიეცა.

## მიმდინარე შემადგენლობა 
|}
| valign="top" |
; მთავარი მწვრთნელი
*
; მწვრთნელის თანაშემწე(ები)
*
*
*

;ლეგენდა:
***(კ)** გუნდის კაპიტანი
***ასაკი - დ. თ.** ბოლოს შესწორებულია 16.06.2011.
|}

კატეგორია:სლოვენიის ეროვნული სპორტული ნაკრებები
კატეგორია:ეროვნული საკალათბურთო ნაკრებები
ჩხოროწყუს მუნიციპალიტეტის დროშა

**ჩხოროწყუს მუნიციპალიტეტის დროშა** — ჩხოროწყუს მუნიციპალიტეტის სახელმწიფო სიმბოლო გერბთან ერთად. მიღებულია ჩხოროწყუს მუნიციპალიტეტის საკრებულოს მიერ.

## აღწერილობა
დროშის ლაჟვერდის ველს მარჯვნიდან კვეთს ცხრა შემცირებული ყვითელი ყაბიწი.

დროშის პროპორცია არის  2:3.

## რესურსები ინტერნეტში
* ჩხოროწყუს მუნიციპალიტეტის დროშა და გერბი

კატეგორია:საქართველოს მუნიციპალური დროშები
კატეგორია:ჩხოროწყუს მუნიციპალიტეტი
ხონის მუნიციპალიტეტის დროშა

მარჯვნივ|250 პქ
**ხონის მუნიციპალიტეტის დროშა** — ხონის მუნიციპალიტეტის სახელმწიფო სიმბოლო გერბთან ერთად. მიღებულია  ხონის მუნიციპალიტეტის საკრებულოს მიერ.

## აღწერილობა
დროშის ველი თეთრ ქობაშემოვლებული მეწამული ჯვრით გაყოფილია ოთხ ნაწილად. მეწამული ჯვრის ცენტრში (გადაკვეთაზე) გამოსახულია ოქროს შეჯავშნული ზემოთ აღმართული ხელი. მეწამული ჯვრის გადაკვეთა ხდება დროშის მარჯვენა მხარეს დროშის 1/3-ზე. თეთრი ქობა წარმოადგენს დროშის სიმაღლის 1/5. ხოლო მეწამული ჯვრის მკლავების სიგანე დროშის 1/8-ს. დროშის პირველ და მესამე ნაწილი მწვანეა, ხოლო მეორე და მეოთხე ნაწილი ლურჯი.

დროშის პროპორციაა 2:3. 

## რესურსები ინტერნეტში
* ხონის მუნიციპალიტეტის დროშა და გერბი

კატეგორია:საქართველოს მუნიციპალური დროშები
კატეგორია:ხონის მუნიციპალიტეტი
Six Degrees of Inner Turbulence

***Six Degrees of Inner Turbulence*** — ამერიკულ პროგრესული მეტალ ჯგუფ Dream Theater-ის მეექვსე სტუდიური ალბომი. გამოიცა 2002 წლის 29 იანვარს, ორი დისკის სახით, ლეიბლზე Elektra. *A Change of Seasons*-ის შემდეგ, ეს არის პირველი ალბომი, რომელშიც ალბომის სათაური და ერთ-ერთი სიმღერის სახელი ერთმანეთს ემთხვევა.

## სიმღერების სია
## ჩარტები
Billboard 200:
* *Six Degrees of Inner Turbulence* - #46

Billboard Top Internet Albums:
* *Six Degrees of Inner Turbulence* - #1

## პერსონალი 
;Dream Theater
*ჯეიმზ ლებრი - მთავარი ვოკალი
*ჯონ პეტრუჩი - გიტარა, ბეკ-ვოკალი
*მაიკ პორტნოი - დასარტყმელი საკრავები, ბეკ-ვოკალი
*ჯორდან რუდესი - კლავიშებიანი საკრავები
*ჯონ მაიანგი - ბას-გიტარა

## რესურსები ინტერნეტში
*The Making of Six Degrees of Inner Turbulence Part I
*The Making of Six Degrees of Inner Turbulence Part II
*The Making of Six Degrees of Inner Turbulence Part III

## სქოლიო 
კატეგორია:Dream Theater-ის ალბომები
კატეგორია:2002 წლის ალბომები
კატეგორია:Elektra Records-ის ალბომები
კატეგორია:კონცეპტუალური ალბომები
Falling into Infinity

***Falling Into Infinity*** — ამერიკული პროგრესული როკ-ჯგუფ Dream Theater-ის, მეოთხე სტუდიური ალბომი. ალბომი ჩაიწერა ნიუ-იორკში, კერძოდ Avatar Studios-ში 1997 წელს. ეს ალბომი თავის წინამორბედ ალბომ *Awake*-ზე, უფრო მეტად პროგრესული გამოდგა. ასევე ეს არის ერთადერთი ალბომი სადაც ქეიბორდზე უკრავს დერეკ შერინიანი.

## სიმღერების სია
## პერსონალი
* ჯეიმზ ლაბრი – მთავარი ვოკალი
* ჯონ მაიანგი – ბას-გიტარა,
* ჯონ პეტრუჩი – გიტარა, დამატებითი ვოკალი
* მაიკ პორტნოი – დასარტყმელი საკრავები, დამატებითი ვოკალი
* დერეკ შერინიანი – კლავიშებიანი საკრავები, დამატებითი ვოკალი

## წარმატება ჩარტებში
## სქოლიო 
კატეგორია:1997 წლის ალბომები
კატეგორია:Dream Theater-ის ალბომები
კატეგორია:East West Records-ის ალბომები
იმერვიზია

მინი|250პქ|გადაცემა „ახალი ამბები“
**იმერვიზია** — ადგილობრივი ტელევიზია იმერეთის რეგიონში, დაარსდა 1991 წელს ქალაქ ჭიათურაში.
აუდიტორია: 120 000 ადამიანი.

იმერვიზიის მაუწყებლობა ვრცელდება ჭიათურის და საჩხერის მუნიციპალიტეტების ტერიტორიაზე.

### გადაცემები
*საინფორმაციო გამოშვება-„ახალი ამბები“ რომელიც ინფორმაციას აწვდის მოსახლეობას ჭიათურასა და საჩხერეში განვითარებულ პროცესებზე.
*ინტელექტუალური შოუ „რუბიკონი“
*„არტ-FRESH“
*ლიტერატურული გადაცემა- „სიტყვაკაზმული“

## რესურსები ინტერნეტში
* ტელევიზიის საიტი 

კატეგორია:საქართველოს ტელეკომპანიები
კატეგორია:სატელევიზიო არხები
კატეგორია:რეგიონული მედია
ჩხოროწყუს მუნიციპალიტეტის გერბი

**ჩხოროწყუს მუნიციპალიტეტის გერბი** — ჩხოროწყუს მუნიციპალიტეტის სახელმწიფო სიმბოლო დროშასთან ერთად. მიღებულია ჩხოროწყუს მუნიციპალიტეტის საკრებულოს მიერ.

## აღწერილობა
გერბის ფარი წარმოადგენს ლაჟვარდის ველს რომელსაც მარჯვნიდან კვეთს ცხრა შემცირებული ვერცხლის ყაბიწი. ყაბიწების ზემოთ ლაჯვარდის ველზე ოქროს საწმისია მოთავსებული. ქვემოთ ლაჯვარდის ველზე სამი ოქროს ფუტკარია გამოსახული, ერთი ორზე.

გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია ჭიშკრით.

ფარს ქვემოთ მოთავსებულია გერბის დევიზის ვერცხლ-ლაჟვარდის ბაფთა, რომლის ვერცლის ველზე შავად ჩაწერილია დევიზი — **„ჩხოროწყუ“**.

## რესურსები ინტერნეტში
* ჩხოროწყუს მუნიციპალიტეტის გერბი და დროშა

კატეგორია:საქართველოს მუნიციპალური გერბები
კატეგორია:ჩხოროწყუს მუნიციპალიტეტი
ზენი (ნოჯიხევის თემი)

**ზენი** — სოფელი დასავლეთ საქართველოში, ხობის მუნიციპალიტეტის ნოჯიხევის ადმინისტრაციულ ერთეულში (სამეგრელო-ზემო სვანეთის მხარე).

მდებარეობს ოდიშის დაბლობზე, მდინარე ხობისწყლის მარცხენა მხარეს, ზღვის დონიდან 30 მეტრზე, ხობიდან დაშორებლია 3 კილომეტრით.

## დემოგრაფია
2014 წლის აღწერის მონაცემებით სოფელში ცხოვრობს 63 ადამიანი.

## ლიტერატურა
## სქოლიო
კატეგორია:ხობის მუნიციპალიტეტის სოფლები
Train of Thought (Dream Theater-ის ალბომი)

***Train of Thought*** — ამერიკული პროგრესული როკ-ჯგუფ Dream Theater-ის მეშვიდე სტუდიური ალბომი.

## ისტორია
Train of Thought ითვლება ჯგუფის უმძიმეს ალბომად. ალბომი დაიწერა სამ კვირაში. წინა ალბომებისგან განსხვავებით (Six Degrees of Inner Turbulence და Metropolis Pt. 2: Scenes from a Memory) რომლებსაც გააჩნდათ 6 და 9 სიმღერა, Train of Thought-ში შედის 7 სინგლი.

## სიმღერები
* პირველი სიმღერა As I Am, იწყება Six Degrees of Inner Turbulence-ის ბოლო აკორდით.
* სიმღერაში ტექსტი ძირითადად შთაგონებულია Dream Theater-ის 2003 წლის ზაფხულის ტურნესგან, რომელიც ჩაატარა Queensrÿche-თან ერთად.
* This Dying Soul აგრძელებს მაიკ პორტნოის Twelve-step Suite, რომელიც დაიწყო The Glass Prison-ით Six Degrees of Inner Turbulence-იდან და გაგრძელდა The Root of All Evil-ით Octavarium-იდან, Repentance-ით Systematic Chaos-იდან და დამთავრდა The Shattered Fortress-ით Black Clouds & Silver Linings-დან.
* Honor Thy Father დაწერა მაიკ პორტნოიმ რომელიც მიუძღვნა თავის მამინაცვალს. IRC-სთან მიცემულ ინტერვიუში მან განაცხადა რომ მას არ შეეძლო დაეწერა სიმღერა სიყვარულით, ამიტომაც დაწერა სიმღერა სიძულვილით.
* Vacant-ის სიტყვები, შთაგონებულია ჯეიმზ ლებრის ქალიშვილის მიერ, რომელიც ჩავარდა კომაში თავისი მეშვიდე დაბადების დღიდან 3 დღის შემდეგ.
* Stream of Consciousness არის Dream Theater-ის ყველაზე გრძელი ინსტრუმენტალი.

## სიმღერების სია
## პერსონალი
*ჯეიმზ ლაბრი - მთავარი ვოკალი
*ჯონ პეტრუჩი - გიტარა, ბეკ-ვოკალი
*მაიკ პორტნოი - დასარტყმელი საკრავები, ბეკ-ვოკალი
*ჯორდან რუდესი - კლავიშებიანი საკრავები
*ჯონ მაიანგი - ბას-გიტარა

**მოწვეული მუსიკოსი/ები**
* იუჯინ ფრიზენი - ჩელო Vacant-ში.

## პოზიცია ჩარტებში
* Billboard 200: *Train of Thought* - #53
* Billboard Top Internet Albums: *Train of Thought* - #53
* UK Album Charts: *Train of Thought* - #146
* Norwegian Album Charts: *Train of Thought* - #9

## რესურსები ინტერნეტში
*The writing of Train of Thought 
*The recording of Train of Thought

## სქოლიო 
კატეგორია:2003 წლის ალბომები
კატეგორია:Dream Theater-ის ალბომები
კატეგორია:Elektra Records-ის ალბომები
ქაშაპი

**ქაშაპი** () — მტკნარი წყლის თევზი კობრისებრთა ოჯახისა. მისი სხეულის სიგრძე 80 სმ, მასა 8 კგ აღწევს. აქვს სქელი თავი, განიერი და ფართო შუბლი. გავრცელებულია ევროპისა და აზიის მრავალ მდინარესა და ტბაში. ძირითადად ბინადრობს მდინარეებში, იშვიათად ტბებში. იკვებება მწერებით, პატარა თევზებითა და ბაყაყებით. საქართველოში გვხვდება მისი ერთი ქვესახეობა (L.c. orientalis). მცირერიცხოვანი და ნაკლებმნიშვნელოვანი თევზია. სპორტთევზჭერის ობიექტია. მისი სარეწაო მოპოვება ხდება სხვა თვზებთან ერთად. იყენებენ ნედლს, იშვიათად დამარილებულს.

ქაშაპის გავრცელების არეალია: ანდორა, სომხეთი, ავსტრია, აზერბაიჯანი, ბელარუსი, ბელგია, ბოსნია და ჰერცეგოვინა, ბულგარეთი, ჩეხეთი, ესტონეთი, ფინეთი, საფრანგეთი, საქართველო, გერმანია, საბერძნეთი, უნგრეთი, ირანი, იტალია, ყაზახეთი, ლატვია, ლიეტუვა, ჩრდილოეთი მაკედონია, მოლდოვა, ნიდერლანდები, ნორვეგია, პოლონეთი, პორტუგალია, რუმინეთი, რუსეთი, სერბეთი, მონტენეგრო, სლოვაკეთი, ესპანეთი, შვედეთი, შვეიცარია, თურქეთი, უკრაინა, გაერთიანებული სამეფო.

## ლიტერატურა
## სქოლიო
კატეგორია:კობრისებრნი
პავლე კოსტიჩევი

**პავლე ანდრიას ძე კოსტიჩევი** ( დ.  24 თებერვალი[ ძვ. სტ. 12 თებერვალი] 1845, მოსკოვი — გ. 3 დეკემბერი  [ ძვ. სტ. 21 ნოემბერი] 1895, პეტერბურგი) — რუსი მეცნიერი, თანამედროვე ნიადაგთმცოდნეობის ფუძემდებელი. 

1869 წელს დაამთავრა პეტერბურგის სამიწათმოქმედო ინსტიტუტი. 1876 წლიდან პეტერბურგის სამიწათმოქმედო ინსტიტუტის და პეტერბურგის უნივერსიტეტში ჯერ მასწავლებელი იყო, შემდეგ — პროფესორი. 1878 წელს ნიადაგთმცოდნეობის კათედრასთან დაასრსა პირველი აგრონომიული ლაბორატორია რუსეთში. 1881 წელს დაიცვა დისერტაცია და მიენიჭა სოფლის მეურნეობის მეცნიერების მაგისტრის ხარისხი. მისი ძირითადი ნაშრომები ეხება ნიადაგთწარმოქმნის ბიოლოგიური საფუძვლებისა და ნიადაგის ნაყოფიერების ამაღლების გზების შესწავლას. ავტორია „ნიადაგთმცოდნეობის“ 
(ნაწ. 1-3, 1886–1887) პირველი რუსული სახელმძღვანელოსი, მას ეკუთვნის აგრეთვე ორიგინალური სასწავლო და სამეცნიერო-პოპულარული ნაშრომები სოფლის მეურნეობაში.

## თხზულებები
*Почвоведение, М.— Л., 1940;
*Почвы чернозёмной области России. Их происхождение, состав и свойства, М., 1949;
*Избр. труды, М., 1951 (имеется список трудов К.).

## ლიტერატურა
*Виленский Д. Г., П. А. Костычев, Куйбышев, 1950;
*Храпков С. А., Павел Андреевич Костычев, М., 1954;
*Храпков С. А., Профессор П. А. Костычев, 3 изд., М., 1972.

## სქოლიო
კატეგორია:რუსი ნიადაგთმცოდნეები
კატეგორია:დაბადებული 1845
კატეგორია:გარდაცვლილი 1895
კატეგორია:სანქტ-პეტერბურგში გარდაცვლილები
წავისებრი ბიგა

**წავისებრი ბიგა** () — ძუძუმწოვარი ცხოველი მწერიჭამიების რიგისა. მისი სხეულის სიგრძეა 29-35 სმ. გავრცელებულია დასავლეთ და ცენტრალურ ეკვატორულ აფრიკაში. ბინადრობს პატარა მდინარეებისა და ნაკადულების სანაპიროებზე. კარგად ცურავს და ყვინთავს. აქტიურია შებინდებისას, დღისით თავს აფარებს სოროში, რომელიც წყლის ზედაპირზე ქვემოთ გამოდის. იკვებება წვრილი თევზებით, კიბორჩხალებით, ამფიბიებით. შობს 2 ნაშიერს.

## ლიტერატურა 
კატეგორია:ტანრეკისებრნი
სამხრეთ აფრიკის რესპუბლიკის პროვინციები

სამხრეთ აფრიკის რესპუბლიკა იყოფა ცხრა პროვიციად. ქვეყნის დაყოფა პროვინციებად თანამედროვე სახით მოხდა 1994 წელს.

## სქოლიო
კატეგორია:სამხრეთ აფრიკის რესპუბლიკის პროვინციები
ტყის ტბა

**ტყის ტბა** () — გამდინარე ტბა ჩრდილოეთ ამერიკაში. გაწოლილია დიდი ტბების დასავლეთით, აშშ-ის — მინესოტის და კანადის — მანიტობის საზღვარზე. ფართობი 4390 კმ². სიგრძე 110 კმ, სიგანე 95 კმ. მდებარეობს 323 მ აბსოლუტურ სიმაღლეზე. სიღრმე 26 მ-მდე, უდიდესი სიღრმე — 64 მ. გეოლოგიურად წარმოადგენს აგასისის ტბის ნაშთს. ტბაში მრავალი ტყიანი კუნძულია (სულ 14 ათასზე მეტი კუნძული). ტყის ტბა დაკავშირებულია უინიპეგის ტბასთან. ჩრდილოეთ ნაპირზე მდებარეობს ქალაქი კენორა. სანაპირო ხაზი ძლიერ დანაწევრებულია, სანაპირო ხაზის სიგრძეა 40 ათ. კმ. აღმოსავლეთ ნაპირზე გამოიყოფა დიდი ნახევარკუნძული, რომელიც ტბაში ფართოდაა შეჭრილი; აღნიშნული ნახევარკუნძული ტყის ტბას ჩრდილოეთ და სამხრეთ ნაწილებად ყოფს. ტბიდან გამოედინება მდინარე უინიპეგი. 

ტბის სანაპიროებზე გვხვდება მრავალი სახის ფრინველი, ასევე ფართოდ არის თეთრთავა არწივი. ტბაში მოიპოვება თევზის რამდენიმე სახეობა, მათ შორის: წერი, ქორჭილა, კალმახი და სხვა. 

## რესურსები ინტერნეტში
## სქოლიო
კატეგორია:აშშ-ის ტბები
კატეგორია:კანადის ტბები
კატეგორია:ტბები ანბანის მიხედვით
მაკედონიის ეროვნული საკალათბურთო ნაკრები

მინი|მარჯვნივ|230 პქ|მაკედონიის ეროვნული საკალათბურთო ნაკრები ერთ-ერთი თამაშის დაწყების წინ.

**მაკედონიის ეროვნული საკალათბურთო ნაკრები** — წარმოადგენს მაკედონიას საერთაშორისო საკალათბურთო შეჯიბრებებში. ამჟამად ნაკრები თამაშობს ევროპის ჩემპიონატის A დივიზიონში.

## მიმდინარე შემადგენლობა 
|}
| valign="top" |
; მთავარი მწვრთნელი
*

----

;ლეგენდა:
* **(კ)** გუნდის კაპიტანი
* **კლუბი** - ველი აღწერს ბოლო პრო კლუბს ტურნირამდე
|}

## რესურსები ინტერნეტში 
* მაკედონიის ეროვნული საკალათბურთო ნაკრების ოფიციალური საიტი 
* მაკედონიის ეროვნული საკალათბურთო ნაკრები „ფიბა ევროპა“-ს ვებ-გვერზე

კატეგორია:მაკედონიის ეროვნული სპორტული ნაკრებები
კატეგორია:ეროვნული საკალათბურთო ნაკრებები
ზუბი (ახალხიბულის თემი)

**ზუბი** — სოფელი დასავლეთ საქართველოში, ხობის მუნიციპალიტეტის ახალი ხიბულის ადმინისტრაციული ერთეულში (სამეგრელო-ზემო სვანეთის მხარე).

მდებარეობს ოდიშის დაბლობზე, მდინარე ხობისწყლის მარჯვენა მხარეს, ზღვის დონიდან 60 მ-ზე, ხობიდან დაშორებულია 22 კმ-ით. ზუბი დატანილია XVII საუკუნის იტალიელი მისიონერის არქანჯელო ლამბერტის რუკაზე.

## დემოგრაფია
2014 წლის აღწერის მონაცემებით სოფელში ცხოვრობს 640 ადამიანი.

## ლიტერატურა
## სქოლიო
კატეგორია:ხობის მუნიციპალიტეტის სოფლები
ზუბი (საჯიჯაოს თემი)

**ზუბი** — სოფელი დასავლეთ საქართველოში, ხობის მუნიციპალიტეტის საჯიჯაოს ადმინისტრაციულ ერთეულში (სამეგრელო-ზემო სვანეთის მხარე).

მდებარეობს ოდიშის დაბლობზე, მდინარე ხობისწყლის მარჯვენა ნაპირას, ზღვის დონიდან 60 მეტრზე, ხობიდან დაშორებულია 15 კილომეტრით.

XVII-XIX საუკუნეებში ზუბი შედიოდა ჩიჩუების სათავადოში (საჩიჩუოში). ჩიჩუებს აქ ჰქონდათ ციხე, რომელიც აღნიშნულია ლიხთ-იმერეთის 1737 წლის რუკაზე. სამეგრელოს (ოდიშის) სამთავროს დავით დადიანისეული (მთავრობდა 1846-1853 წლებში) ადმინისტრაციული დაყოფით სოფელი იყო ზუბის მაზრის ცენტრი. 

## დემოგრაფია
2014 წლის აღწერის მონაცემებით სოფელში ცხოვრობს 110 ადამიანი.

## ლიტერატურა
## სქოლიო
კატეგორია:ხობის მუნიციპალიტეტის სოფლები
ივანე აბაშიძე (მრავალმნიშვნელოვანი)

**ივანე აბაშიძე** შეიძლება იყოს:

* ივანე (იოანე) აბაშიძე — ბორჩალოს მოურავი და ქართლ-კახეთის სამეფოს ქეშიკჩიბაში 1769-1799 წლებში

* ივანე (იოანე) აბაშიძე — იმერეთის აჯანყების ერთ-ერთი მეთაური 1820 წელს

* ივანე (ვანიკო) აბაშიძე — მსახიობი (1896—1937)
აშშ-ის შტატების მეტსახელების სია

ცხრილში მოცემულია **აშშ-ის შტატების მეტსახელების სია**, რომელიც მოიცავს როგორც ოფიციალურად დამტკიცებულ მეტსახელებს, ისე სხვა ტრადიციულად გავრცელებულ სახელს. შტატების ოფიციალური მეტსახელები აღნიშნულია **მუქი** შრიფტით.

## შტატების მეტსახელები
## See also
*List of U.S. state mottos
*List of U.S. state slogans
*List of demonyms for U.S. states
*List of city nicknames in the United States
*List of U.S. nicknames
*List of provincial and territorial nicknames in Canada

## სქოლიო
;General

*Information about U.S. State Nicknames

;Notes
ყვირის ქედი

**ყვირის ქედი** — ქედი საქართველოში, სამეგრელო-ზემო სვანეთის მხარის წალენჯიხის მუნიციპალიტეტში. წარმოადგენს მდინარეების მაგანისა (ენგურის მარცხენა შენაკადი) და ინწრის (ჭანისწყლის მარჯვენა შენაკადი) სათავეების წყალგამყოფს. უმაღლესი მწვერვალია — ყვირა (2038 მ). ყვირის ქედი აგებულია ცარცული კირქვებით. ციცაბო კალთები დანაწევრებულია ღრმა კლდოვანი ხევ-ხეობებით. დამახასიათებელია კარნიზები და მრავალრიცხოვანი კარსტული ფორმები. სამხრეთ კალთაზე წიფლნარ-რცხილნარია, არის მუქწიწვიანებიც, ჩრდილოეთ კალთა შემოსილია ფართოფოთლოვანებით. მაღალ ნაწილში სუბალპური მდელოებია.

## ლიტერატურა
კატეგორია:სამეგრელო-ზემო სვანეთის მხარის ქედები
ყვითლოდი

**ყვითლოდი**, **კითლოდი** — ხეობის ტიპის მყინვარი საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს სვანეთის კავკასიონის მთავარი ქედის სამხრეთ კალთაზე, მდინარე ენგურის მარჯვენა შენაკადის — მულხრის სათავეში. სიგრძე 6,8 კმ, ფართობი 11,5 კმ². ყვითლოდის მყინვარის ენის სიმაღლეა ზღვის დონიდან 2350 მ. საზრდოობს მწვერვალების ტიხტენგენის, სემისა და ყვითლოდის უღელტეხილების კალთებიდან ჩამონადენი მყინვარების ნაკადებით. ყვითლოდიდან გამოედინება მდინარე ტვიბერის შენაკადი.

## ლიტერატურა
კატეგორია:სამეგრელო-ზემო სვანეთის მხარის მყინვარები
ქვიში

**ქვიში** — ხეობის ტიპის მყინვარი საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს სვანეთის კავკასიონის სამხრეთ კალთაზე, მდინარე ენგურის მარჯვენა შენაკადის დოლრაჭალის აუზში. საზრდოობს მწვერვალების ცალგმილის, ლახვრის, ლეირაყისა და ბაბისმთის კალთებიდან ჩამონადენი მყინვარული ნაკადებით, მყინვარიდან გამოედინება მდინარე ქვიში. მისასვლელი გზაა სოფელ მაზერიდან.

ასეთი დასახელების მყინვარი ძველ ტოპოგრაფიულ რუკებზე ერთიანი მყინვარის სახით არის მოცემული. 1960 წელს მყინვარ ქვიშის ფართობი 19,10 კმ² იყო. იგი წარმოიქმნებოდა რამდენიმე მძლავრი მყინვარის შეერთებით და ხეობის რთული ტიპის მყინვარს წარმოადგენდა. 1977 წელს რამინ გობეჯიშვილის მიერ ჩატარებული ექსპედიციის დროს მყინვარი ქვიში უკვე გაყოფილი იყო და შედგებოდა ოთხი დამოუკიდებელი მყინვარისაგან — ქვიში, ლადევალი, ცალგმილი და ლაკრა.

## სქოლიო
კატეგორია:სამეგრელო-ზემო სვანეთის მხარის მყინვარები
სტანისლავ როსტოცკი

**სტანისლავ იოსების ძე როსტოცკი** ( დ. 21 აპრილი 1922, რიბინსკი — გ. 10 აგვისტო 2001, ვიბორგი) — რუსი კინორეჟისორი. სსრკ სახალხო არტისტი (1974). სკკპ წევრი 1951 წლიდან.

## ბიოგრაფია
სტანისლავ როსტოცკი დაიბადა ქალაქ რიბინსკში, მამა — ექიმ იოსებ როსტოცკისა  (1890—1965)  და დედა —დიასახლისის ლიდია კარლის ასულის (1882—1964) ოჯახში. 1940 წელს სამხედროში გაწვევის  შემდეგ    როსტოცკი  ხერხემლის დაავადების გამო ითვლებოდა არასამხედროდ. ამის და მიუხედავად 1942 წლის თებერვალში სტანისლავ როსტოცკი ჯარში გაიწვიეს.  1943 წლის სექტემბრის თვეში კი იგი ფრონტზე „გაიქცა“. მეორე მსოფლიო ომის მონაწილე 1944 წელს მძიმედ დაიჭრა. რის შედეგადაც, 1944 წლის აგვისტოში იგი რიგითი გვარდიელისგან იქცა ომის მეორე ჯგუფის ინვალიდად.

1952 წელს დაამთავრა საკავშირო კინემატოგრაფიის სახელმწიფო ინსტიტუტის სარეჟისორო ფაკულტეტი (სერგეი ეიზენშტეინისა და გრიგორ კოზინცევის სახელოსნო).
დადგა ფილმები: „მიწა და ხალხი“ (1956), „ეს მოხდა პენკოვოში“ (1958), „მაისის ვარსკვლავები“ (ჩეხ კინემატოგრაფისტებთან ერთად, 1959), „ჩვენი დორის გმირი“ (1967), თეთრი ბიმი შავი ყურით (1977). როსტოცკის საუკეთესო ფილმებია „ორშაბათიც გათენდება“ (1968; სსრკ სახელმწიფო პრემია, 1970; ოქროს პრიზი მოსკოვის VI საერთაშორისო კინოფესტივალზე, 1969), „განთიადი კი აქ მშვიდია“ (1972, სსრკ სახელმწიფო პრემია, 
1975, ლენინური პრემია 1980).

დაჯილდოებულია ლენინის ორდენით, 2 სხვა ორდენითა და მედლებით.

## ფილმოგრაფია
* 1953 — საიდუმლო გამოვლინება
* 1956 — მიწა და ხალხი
* 1958 — ეს მოხდა პენკოვოში
* 1959 — მაისის ვარსკვლავები
* 1962 — შვიდი ქარტეხილი
* 1963 — ზამთრის ეტიუდები (მოკლემეტრაჟიანი)
* 1965 — მაქსიმ მაქსიმიჩი. ტამანი
* 1966 — ბელა
* 1967 — ჩვენი დორის გმირი
* 1968 — ორშაბათიც გათენდება
* 1972 — განთიადი კი აქ მშვიდია
* 1977 — თეთრი ბიმი შავი ყურით
* 1979 — პროფესია — კინომსახიობი
* 1980 — მფრინავ ჰუსართა ესკადრონი
* 1984 — ხეები ქვებზეც იზრდებიან
* 1989 — თედორე კუზკინის ცხოვრებიდან

## რესურსები ინტერნეტში
* 

## ლიტერატურა
კატეგორია:დაბადებული 21 აპრილი
კატეგორია:დაბადებული 1922
კატეგორია:გარდაცვლილი 10 აგვისტო
კატეგორია:გარდაცვლილი 2001
კატეგორია:რუსი კინორეჟისორები
კატეგორია:მსახიობები ანბანის მიხედვით
კატეგორია:ოქტომბრის რევოლუციის ორდენის კავალრები
კატეგორია:წითელი ვარსკვლავის ორდენის კავალრები
კატეგორია:სსრკ-ის სახალხო არტისტები
Be Here Now (ალბომი)

***Be Here Now*** — ინგლისური როკ-ჯგუფ  Oasis-ის მესამე სტუდიური ალბომი. იგი გამოვიდა 1997 წლის 7 ივლისს, ლეიბლზე Creation Records. ალბომიდან გამოიცა ოთხი სინგლი - „D'You Know What I Mean?“, „Stand by Me“, „All Around the World“ და „Don't Go Away“.

## სიმღერების სია
### 2016 წლის გამოცემა
კამპანიის *Chasing the Sun* ფარგლებში ალბომი 2016 წლის 14 ოქტომბერს გამოიცა რემასტერის სახით. მასში აგრეთვე შეტანილია „D'You Know What I Mean“-ის ახალი მიქსი.

## ჩარტები და სერტიფიცირებები
### ყოველკვირეული ჩარტები
### წლის საბოლოო ჩარტები
### სერტიფიცირებები 
## რესურსები ინტერნეტში 
*ინფორმაცია საიტზე Discogs

## სქოლიო 
კატეგორია:Oasis-ის ალბომები
კატეგორია:1997 წლის ალბომები
კატეგორია:Creation Records-ის ალბომები
კატეგორია:ბრიტპოპ ალბომები
იაპონური ციყვი

**იაპონური ციყვი** (, ) — ძუძუმწოვარი ცხოველი ციყვისებრთა ოჯახისა, იაპონიის კუნძულების ენდემი.

ძირითადი არეალი — ჰონსიუსა და სიკოკუს ტყეები. აგრეთვე ბინადრობს კუნძულ კიუსიუზე. იკვებება თესლებით, ფოთლებითა და მწერებით. შემოდგომაზე მიწაში მარხავს რკოს, რომლითაც იკვებება ზამთრის განმავლობაში.  

## რესურსები ინტერნეტში
* Фотографии более 200 белок разных видов  
## ლიტერატურა
* Baillie, J. 1996. В 2006 году, Sciurus lis

კატეგორია:ციყვისებრნი
ცენტრალური მთიანეთი (ტასმანია)

მინი|მარჯვნივ|280პქ|დიდი ტბა (ცენტრალური პლატო)
მინი|მარჯვნივ|280პქ|ფიჭვის ტბა (ცენტრალური პლატო)
**ცენტრალური მთიანეთი** () — მთიანი რეგიონი კუნძულ ტასმანიაზე, სადაც ახლოს ემთხვევა ერთმანეთს გეოგრაფიული და ადმინისტრაციული საზღვრები. აღნიშნული რეგიონი ცნობილია ასევე როგორც „ტასმანიის ტბების ქვეყანა“. ცენტრალურ მთიანეთზე მდებარეობს ავსტრალიის უღრმესი მყინვარული ტბა — სენტ-კლერი.

## გეოგრაფიული რეგიონი
ცენტრალური ტასმანიის მთები მოქცეულია შემდეგი დაცული ტერიტორიების ფარგლებში:

* კრეიდლ მაუნტინ-ლეიკ-სენტ-კლერის ეროვნული პარკი ()
* იერუსალიმის კედლების ეროვნული პარკი ()
* პლატოს ცენტრალური ნაკრძალი ()

## ადმინისტრაციული რეგიონი
* მთიანი ცენტრალური საბჭო ()

## ლიტერატურა
* Cullen, Philip J.(1995) *Land degradation on the Central Plateau, Tasmania : the legacy of 170 years of exploitation* Hobart, Tas. : Earth Science Section, Parks and Wildlife Service, Dept. of Environment and Land Management. ISBN 0724619305  Occasional paper (Tasmania. Parks and Wildlife Service) ; no. 34.
* Jetson, Tim.(1989) *The roof of Tasmania: a history of the Central Plateau*  Launceston, Tas.: Pelion Press. ISBN 0731672143
* McKenny, Helen. (2000) *A guide to vegetation management issues in the Central Plateau region, Tasmania* Hobart, Tas. Dept. of Primary Industries, Water and Environment, ISBN 0724662383

## სქოლიო
კატეგორია:ტასმანიის გეოგრაფია
იაროსლავლის ავიაკატასტროფა

[მინი|მარჯვნივ|250პქ|[დიმიტრი მედვედევი კატასტროფის ადგილას]]
**იაროსლავლის ავიაკატასტროფა** მოხდა აეროპორტ „ტუნოშნასთან“, 2011 წლის 7 სექტემბერს. სამგზავრო თვითმფრინავი „იაკ-42“ აფრენისას, აეროპორტიდან ორ კილომეტრში ჩამოვარდა, რის შედეგადაც ნაწილებად დაიშალა.

თვითმფრინავის ბორტზე იმყოფებოდნენ ჰოკეის გუნდის „ლოკომოტივის“ მოთამაშეები, რომლებიც მინსკის მიმართულებით მიფრინავდნენ. კატასტროფის შედეგად, 43 ადამიანი დაიღუპა, ორი კი დაშავდა.

„როს-ავიაციის“ ცნობით, თვითმფრინავი საჭირო სიმაღლეზე ვერ ავიდა და შუქურას შეეჯახა.

## იხილეთ აგრეთვე 
* სახელმწიფოთაშორისი საავიაციო კომიტეტი

## სქოლიო 
კატეგორია:ავიაკატასტროფები